Aarhuus Stifts-Tidende, 1846-10-09
Her i Byen er megen Tale om et skandaløst Konekjøb, der fandt Sted i forrige Uge og er baade til at lee og græde over. En ung Laps, der ved Hjelp af sin Faders Pengekasse temmelig tidlig har lært at spille Cavaleer og forresten er vel bekjendt for sine gale Streger og ikke synderligt pæne Fruentimmerhistorier (Rygtet nævnte endog i sin Tid den unge Herre som en af de saakaldte graa Mænd), havde indledet en Kjærlighedsforstaaelse med en gift Kone, der ikke levede i god Forstaaelse med sin Mand og derhos var temmelig løs paa Traaden. Manden var naturligviis ikke videre fornøiet hermed, men lod sig dog stille tilfreds, og der blev indgaaet følgende Overeenskomst 1) Ægtefolkene skulde separeres. 2) Manden skulde have 1000 Rbd., hvoraf de 500 strax og de 500 til Terminen; derimod skulde han overlade Kjøberen sin Kone og alle sine ægteskabelige Rettigheder. - Det kjælne Par leiede nu Værelser i Hotel du Nord og troede, at Alting var klappet og klart, men hvad skeer Den fortørnede Ægtemand, der formodentlig fortrød Fredsslutningen, indfandt sig i Hotellet og mørbankede i al Venskabelighed de Elskende. Den næste Dag gjentoges samme Scene, ved hvilken Leilighed den stakkels Laps, der er langtfra at være hvad man kalder haandfast, fik nogle slemme Buller, i Hovedet. Der havde imidlertid samlet sig en Mængde Folk udenfor Hotellet, hvis Port blev lukket, og man saae sig omsider nødsaget til at hente Politiet, som bortførte de stridende Parter. Vi skulle nærmere berette vore Læsere Sagens Udfald, men vil dog fortiden fortie de Paagjældendes Navne. (Morgenp.)J forrige Uge kunde nær en meget stor Ulykke været skeet, idet en Krudtexplosion fandt Sted hos en Mand boende ved Holmens Kanal (Størrestrædet) Nr. 248, og som beskjæftigede sig med Tilberedelsen, af Fyrværkerisager. Fyrværkeren blev selv frygtelig forbrændt og det endog saaledes, at han maaskee neppe lever. (May.)"Det lyder noget fabelagtigt siger Khvns posten" – at Vandmester Sørensen har opdaget Vandkilder i Omegnen af Kjøbenhavn, der kunne ledes hertil og forsyne Staden daglig med 50,000 Tdr. Vand, saa at endog Gader og Rendesteene dermed kunde ud skylles hvis de ellers have noget Afløb. Jmidlertid er det sandt, ligesaa sandt, som at man nu har opfundet at skyde med Bomuld istedetfor med Krudt. Og disse Kilder paa 50,000 Tdr. i Døgnet skulle findes i Nærheden af Hirschholm, hvor de, som hemmelige Pulsaarer, maaskee med underjordiske Afløb, indtil nu have ventet paa deres Columbus, der for sin Opdagelse kun forlanger et Privilegium til ved deres og et Actieselskabs Hjælp at forsyne Kjøbenhavn med Drikkevand, hvis ikke Communen vil afkjøbe ham hans Fund og hans Plan." Dette Sidste lyder igjen noget besynderligt. Hvis det ikke er Hr. Sørensens egen Grund, hvorpaa Kilderne ere opdagede. synes det ikke let at forklare, hvorledes han kan gjøre saa bestemte Fordringer gjældende. Det forstaaer sig af sig selv, at hvis Hr. Sørensen har anvendt særlig Flid og Møie paa dette Fund, hvis han har offret noget til dette Øiemeds Opnaaelse, saa bør han have Erstatning, rundelig Erstatning, og tilmed en extra anseelig Belønning; men strax at gjøre Kjøbenhavns Forsyning med Drikkevand til et Privilegium, strax at tænke paa Actieselskab og Udbytte, det forekommer os at svare til Tiden, med dens Patriotisme i varme Ord og kolde Gierninger."